# INDKALDELSE TIL ÅRSMØDE I FDF SUNDBY

Hermed indkaldes til årsmøde i FDF Sundby

**Dato: 19. juni 2023  
Kl. 17 – 19.30  
Sted: Simon Peters Kirke**

Årsmødet er dér, hvor kredsens medlemmer og forældre kan få indflydelse på kredsens liv og hvor kredsen vælger sin bestyrelse.

Vi holder første del af mødet sammen – herefter fortsætter de voksne, mens børnene forbereder ”restaurant” til fælles aftensmad.

**DAGSORDEN:**

1. Hvad synes du om FDF? Vi skal op og røre os
2. Valg af dirigent
3. Valg af referent
4. Orientering om bestyrelsens arbejde og kredsens liv
5. Regnskab og budget
6. Valg til kredsbestyrelsen
7. Valg af suppleanter
8. Valg af revisor samt stedfortræder for denne
9. Eventuelt

Herefter er der fælles aftensmad. Vi bestiller pizzaer. Pris 40 kr. pr. person for børn fra 5 år og op og voksne. Yngre børn spiser gratis. Vi bestiller også et par vegetarpizzaer - er der i øvrigt særkost eller allergener, så skriv til Christina. Tilmeld via betaling senest 16. juni - betal via box 3692LM eller kontakt til Christina.

På årsmødet har alle kredsens medlemmer stemmeret, og alle kan opstille til kredsbestyrelsen - medlemmer under 15 år skal dog lade sig repræsentere af en af deres forældre. Hver deltager har én stemme. Der kan ikke stemmes ved fuldmagt.

*Se også FDFs vedtægter § 8:* [*fdf.dk/vedtægter*](http://fdf.dk/vedtægter)

***Årsmødet er også for børn! Dagsorden ser formel ud – men det er ganske uformelt, og det er tilrettelagt, så de også kan være med, og gradvist som de bliver ældre lære mere om det demokratiske fællesskab, de er en del af.***

**Ang. valg til bestyrelsen**

Jf. vedtægterne skal minimum 4 bestyrelsesmedlemmer og altid et flertal af bestyrelsen være valgt direkte af medlemmerne på et årsmøde. Derudover er kredsleder ”født” medlem, og sognet kan udpege et medlem.

Bestyrelsen mødes ca. 4 gange årligt, derudover har der ikke hidtil været opgaver udover kassererposten, og mindre frivillige opgaver.

Flere af bestyrelsesmedlemmerne meddeler, at de godt vil genopstille, men også gerne overlade pladsen til nogen, der vil lægge et større stykke arbejde. Samtidig kan vi sagtens have flere i bestyrelsen. Dette er blot minimum.

|  |  |  |  |
| --- | --- | --- | --- |
|  | Navn: | Valgt | Status |
| Formand: | *Peter Salomonsen* | *2022* | ***Ikke på valg*** |
| Kasserer: | *Keith Gray* | *2022* | ***På valg*** |
| Kredsleder: | *Christina Gro Storm-Andersen* |  | *Kredsleder har fast plads* |
| Rep. for sognet: | *Sognepræst Jens Frederik Olsen* |  | *Repræsentant* |
| Bestyrelsesmedlem: | *Morten Kjærgaard* | *2022* | ***På valg*** |
| Bestyrelsesmedlem: | *Sigrid Studt-Kristiansen* | *2022* | ***Ikke på valg*** |
| Bestyrelsesmedlem: | *David Nørgaard* | *2022* | ***Ikke på valg*** |
| Bestyrelsesmedlem: | *Maria Badstue* | *2022* | ***På valg*** |
| Suppleant: | *Hans Thomsen* | *2022* | ***På valg*** |

**Valgt som revisor er:**

*Hans Thomsen*

Har du lyst til at høre mere om bestyrelsesarbejdet eller ønsker du at stille op, så kontakt gerne Christina Gro [christinagrostorm@FDF.dk](mailto:christinagrostorm@FDF.dk) tlf.

22 21 17 07 for en snak om, hvad det indebærer.

Vel mødt til et godt møde!

Bestyrelsen